|  |
| --- |
| **PANNON NYELVVIZSGAKÖZPONT** |
| **VIZSGASZABÁLYZAT** |
|  |

|  |
| --- |
| 2021.08.31. |

**Tartalom**

[Vizsgaszabályzat 3](#_Toc64274471)

[1. A vizsga általános leírása 3](#_Toc64274472)

[1.1 Vizsgaidőszakok 4](#_Toc64274473)

[2. Jelentkezés 4](#_Toc64274474)

[2.1. A Pannon Nyelvvizsgára történő jelentkezés rendje 4](#_Toc64274475)

[2.2 A befizetésről szóló számla kiállításának igénylése 4](#_Toc64274476)

[2.3. Értesítés nyelvvizsgáról 5](#_Toc64274477)

[2.4. Regisztrációs díj 5](#_Toc64274478)

[2.5. Vizsgahalasztási kérelem 6](#_Toc64274479)

[2.6. Vizsgadíj visszafizetési kérelem 6](#_Toc64274480)

[3. A speciális bánásmódot igénylő személyek vizsgára jelentkezése 6](#_Toc64274481)

[4. Nyelvenként minimum 10 fő 9](#_Toc64274482)

[5. A szóbeli vizsga beszédkészség részvizsgája 9](#_Toc64274483)

[5.1 A szóbeli vizsga menete 9](#_Toc64274484)

[5.1.1. Megjelenés a vizsgán 9](#_Toc64274485)

[5.1.2. Személyazonosság megállapítása 10](#_Toc64274486)

[5.1.3. A vizsga időtartama 10](#_Toc64274487)

[5.1.4. Segédeszköz használata 10](#_Toc64274488)

[5.1.5. A terem elhagyása 10](#_Toc64274489)

[5.1.6. Rendkívüli esemény 10](#_Toc64274490)

[5.1.7. A vizsga befejezése 11](#_Toc64274491)

[5.2. A vizsgázóra vonatkozó szabályok a szóbeli vizsgán 11](#_Toc64274492)

[6. A szóbeli vizsga beszédértés részvizsgája 11](#_Toc64274493)

[6.1. A beszédértés vizsgarész feladatai 11](#_Toc64274494)

[6.2.1. Megjelenés a vizsgán 12](#_Toc64274495)

[6.2.2. A vizsga kezdése 12](#_Toc64274496)

[6.2.3. Személyazonosság megállapítása 13](#_Toc64274497)

[6.2.4. Segédeszköz használata 13](#_Toc64274498)

[6.2.5. A terem elhagyása 13](#_Toc64274499)

[6.2.6. Rendkívüli esemény 13](#_Toc64274500)

[7. Írásbeli vizsga 13](#_Toc64274501)

[7.1. Feladatsorok készítése 13](#_Toc64274502)

[7.2. A vizsga menete 14](#_Toc64274503)

[7.2.1. A vizsga ideje 14](#_Toc64274504)

[7.2.2. Megjelenés a vizsgán 14](#_Toc64274505)

[7.2.3. Személyazonosság megállapítása 14](#_Toc64274506)

[7.2.4. A vizsga kezdése 15](#_Toc64274507)

[7.2.5. A vizsga időtartama 15](#_Toc64274508)

[7.2.6. A személyazonosság ellenőrzése 16](#_Toc64274509)

[7.2.7. Segédeszközök használata 16](#_Toc64274510)

[7.2.8. A terem elhagyása 16](#_Toc64274511)

[7.2.9. Rendkívüli esemény 16](#_Toc64274512)

[7.2.10. A vizsga befejezése 17](#_Toc64274513)

[A vizsgázóra vonatkozó szabályok az írásbeli és a beszédértés vizsgán 17](#_Toc64274514)

[Az írásbeli és beszédértés feladatlapok javítása 18](#_Toc64274515)

[8. Az eredmény közlése, a megtekintés és a felülvizsgálat szabályozása 18](#_Toc64274516)

[8.1. Eredményközlés 18](#_Toc64274517)

[8.2. Bizonyítvány 19](#_Toc64274519)

[8.3. A feladatlapok megtekintése 19](#_Toc64274520)

[8.4. Jogorvoslat 20](#_Toc64274521)

[Írásbeli, beszédkészség és beszédértés vizsga felülvizsgálata 20](#_Toc64274522)

[9. Vizsgacsalások és bérvizsgázások kiküszöbölésére szolgáló óvintézkedések 21](#_Toc64274523)

[10. A dokumentumok kezelése 22](#_Toc64274524)

[10.1. Titkosítás 22](#_Toc64274525)

[10.2. A vizsgadokumentumok archiválása 22](#_Toc64274526)

[11. Záró rendelkezések 23](#_Toc64274527)

[12. Vonatkozó jogszabályok 23](#_Toc64274528)

**Pannon Nyelvvizsga**

# Vizsgaszabályzat

**A jelen vizsgaszabályzat a Pannon Egyetem Pannon Nyelvvizsgaközpont által 2018. évtől meghirdetendő vizsgák szervezésének, illetve lebonyolításának szabályait, a Pannon Nyelvvizsgarendszer jellemzőit, a vizsgára való felkészülés és jelentkezés feltételeit tartalmazza.**

**A szabályzat kiterjed a Pannon Nyelvvizsgaközpont valamennyi vizsgázójára, vizsgájára, Vizsgahelyére, vizsgaszervezőjére, vizsgáztató tanárára és a vizsgáztatásban részt vevő egyéb munkatársára.**

# A vizsga általános leírása

A Pannon Nyelvvizsgarendszer a Közös Európai Referenciakeretben (KER) meghatározott, az Európa Tanács által ajánlott és akkreditált szintű – B1 (alapfok), B2 (középfok) és C1 (felsőfokú) –, államilag elismert, egynyelvű általános nyelvvizsga-bizonyítvány megszerzését teszi lehetővé szóbeli, írásbeli és komplex vizsgatípusokból:

B1 (alapfok): szóbeli, írásbeli, vagy komplex

B2 (középfok): szóbeli, írásbeli, vagy komplex

C1 (felsőfok): szóbeli, írásbeli, vagy komplex

A Vizsgaközpontban jelenleg angol nyelvből lehet vizsgát tenni.

Bevezettük a komplex értékelési rendszert, melynek lényege, hogy komplex vizsgára történő jelentkezés esetén a kompenzációs eljárást alkalmazzuk, tehát ha valamelyik készség különösen magas teljesítése mellett egy másik készségben a vizsgázó kissé alulteljesít, de a 40%-ot eléri, amennyiben az összteljesítménye eléri a 60%-ot, a vizsgát sikeresnek tekintjük. Egy vizsgaidőszakra, de külön leadott írásbeli és szóbeli jelentkezés nem számít komplex vizsgajelentkezésnek, ebben az esetben nem alkalmazható a komplex értékelés. Kizárólag komplex nyelvvizsgára történő jelentkezés esetén érvényes.

A Pannon vizsgarendszer mérési folyamatai és feladatai a Közös Európai Referenciakeret ajánlásaira épülnek. A nyelvtudásmérés cselekvésközpontú megközelítése a Közös Európai Referenciakeret ajánlásaival összhangban a nyelvhasználó, illetve a vizsgázó nyelvi kompetenciáját különböző nyelvi tevékenységekben megjelenve méri. Ezek a törekvések megjelennek a specifikációkban, valamint az értékelési szempontokban is. A vizsgarendszer méri a receptív, produktív, valamint az interaktív és a mediatív nyelvi tevékenységeket. Mindezeket a vizsga szintjétől függően személyes, közéleti és oktatási tartományban vizsgálja. A vizsgafeladatok fejlesztése során a vizsgarendszer törekszik a vizsgázók szükségletein alapuló, életszerű, reális, kommunikatív feladatok kidolgozására. A vizsgarendszer működésének minőségi biztosítékául szolgál a szigorúan szabályozott vizsgafejlesztési folyamat, a vizsgaesemények, valamint a szóbeli és írásbeli teljesítmények értékelésének standardizálása.

# 1.1 Vizsgaidőszakok

A Pannon Nyelvvizsgaközpont minden év októberében elkészíti a következő naptári évre szóló vizsganaptárt: B2 és C1 szinten évi öt, B1 szinten évi két vizsgaidőszakot ír ki a Vizsgaközpont az alábbi táblázat szerint:

|  |  |  |  |  |
| --- | --- | --- | --- | --- |
| január  szint: B2, C1 | február–március  szint: B1, B2, C1 | április–május  szint: B2, C1 | szeptember  szint: B1, B2, C1 | november  szint: B2, C1 |

A szóbeli vizsgák a vizsgaidőszak bármely napjára eshetnek. A pontos vizsgaidőpontokról honlapunkon (http://pannon-nyelvvizsga.hu/vizsgaidopontok) lehet tájékozódni**.**

# Jelentkezés

* 1. A Pannon Nyelvvizsgára történő jelentkezés rendje

Nyelvvizsgára minden, **a jelentkezés naptári évében 14. életévét betöltött** személy jelentkezhet (182/2009. (IX.10) Kormány rendelet 3§ 1. bekezdés alapján). A vizsgázó az előre megadott vizsgaidőpontokra tud bejelentkezni az előre meghatározott jelentkezési határidőn belül online vagy személyesen. A Jelentkezési lap beszerezhető a Vizsgahelyeken, a Vizsgaközpontban vagy letölthető a [www.pannon-nyelvvizsga.hu](http://www.pannon-nyelvvizsga.hu) honlapról.

A Vizsgaközpont három munkanapot határozott meg a pótjelentkezésre, amennyiben valamilyen oknál fogva a vizsgázó túllépi a jelentkezési határidőt. A pótjelentkezés plusz költséget (3000 Ft) jelent a vizsgázónak. Az online-rendszer segítségével mindig csak a soron következő vizsgaidőszakra lehet jelentkezni. Az online jelentkezési felület 30 nappal a jelentkezési határidő vége előtt nyílik meg. Online jelentkezés esetén a vizsgadíjat átutalással lehet kiegyenlíteni, és a megjegyzés rovatban a regisztráció során kapott kódot és a jelentkező nevét fel kell tüntetni. A sikeres jelentkezésről a jelentkező e-mail értesítést kap.

2.2 A befizetésről szóló számla kiállításának igénylése

A vizsgadíj befizetéséről a vizsgára jelentkező számlát igényelhet. Erre vonatkozó igényét a jelentkezési lapon, illetve az online felületen ([www.pannon-nyelvvizsga.hu](http://www.pannon-nyelvvizsga.hu)) a kijelölt helyen kell jeleznie. Amennyiben számlát kér a befizetett összegről, azt a Vizsgaközpont a befizető nevére állítja ki, a befizető adatainak utólagos módosítására lehetőség nincs.

Amennyiben cég vagy vállalkozó nevére kéri a számlát a jelentkező, abban az esetben a vizsgadíjat is a cégnek, vagy vállalkozónak kell befizetnie, továbbá a közlemény rovatban fel kell tüntetni a vizsgázó nevét. **Számlát utólag nem áll módunkban kiállítani**.

A Vizsgaközpont (bővített adattartalmú) nyugtát állít ki annak a jelentkezőnek a nevére, aki nem kér számlát. A vizsgadíjat befizetni kizárólag a Vizsgaközpont által kiadott sárga csekken, vagy átutalással lehet. **Rózsaszínű postautalványon befizetett vizsgadíjat nem áll módunkban elfogadni.** A jelentkezés során fel kell tüntetni a személyes adatokat, illetve a nyelvet, szintet, vizsgatípust, valamint a vizsgaidőszak időpontját. **A jelentkezési lapra rá kell ragasztani a befizetést igazoló sárga csekkszelvényt, vagy a teljesült banki átutalást igazoló bizonylatot. A vizsgázó a jelentkezéskor a jelentkezési lap aláírásával tudomásul veszi a Vizsgaszabályzatban és az Adatvédelmi tájékoztatóban foglaltakat,** továbbá hozzájárul, hogy az általa megadott adatokat a Vizsgaközpont nyilvántartás céljából – az adatkezelésre vonatkozó szabályok betartásával – kezelje, és a szükséges adatokat az Oktatási Hivatal Nyelvvizsgáztatási Akkreditációs Központ részére továbbítsa.

A hiányosan vagy rosszul kitöltött, illetve a vizsgadíj befizetésének igazolása nélkül beküldött jelentkezési lap esetén a Vizsgahely – külön eljárási díj (2500 Ft) ellenében – egy ízben, határidő megadásával hiánypótlásra szólítja fel a jelentkezőt. A határidő elmulasztása esetén jogorvoslatra lehetőség nincs.

Az ismételten hiányosan kitöltött, illetve a vizsgadíj befizetésének igazolása nélkül beküldött jelentkezési lap alapján a jelentkező vizsgára nem osztható be, illetve részére a vizsgadíj nem téríthető vissza.

A kitöltött jelentkezési lapot azon a Vizsgahelyen kell leadni a jelentkezőnek, ahol vizsgázni kíván, vagy azt postai úton is eljuttathatja az adott helyre.

2.3. Értesítés nyelvvizsgáról

A nyelvvizsgaidőszak első napját megelőző két hét során a **vizsgázó elektronikus úton megkapja az értesítőjét**, mely tartalmazza a vizsgázói kódot, a nyelvvizsga pontos időpontját és helyszínét. **A vizsgázó kötelessége** az értesítőben szereplő személyes adatait ellenőrizni és az elírásokról vagy az adatok helyességéről **a Vizsgaközpontot értesíteni**. **Amennyiben** a nyelvvizsgaidőszak első napját megelőző héten **a vizsgázó nem kapja meg a megadott email címre elküldött értesítőt**, a vizsgázónak ezt jeleznie kell emailben, vagy telefonon azon a Vizsgahelyen, amelyet a jelentkezés alkalmával megjelölt. Amennyiben ez elmarad, és a Vizsgaközpont nem értesül a hibáról, a vizsgázót nem lehet más időpontra beosztani. Ebben az esetben vizsgadíj visszatérítést sem igényelhet a jelentkező.

* 1. Regisztrációs díj

A jelentkező regisztrációs díjat köteles fizetni a Vizsgahely számára. Ez a díj fedezi a Vizsgaközpont/Vizsgahely postaköltségeit, illetve egyéb szervezési költséget. A regisztrációs díj Vizsgahelyenként eltérő lehet, mivel azt a Vizsgahely határozza meg.

* 1. Vizsgahalasztási kérelem

Amennyiben a vizsgázó a kijelölt időpontban nem tud a vizsgán megjelenni, kérheti a vizsga halasztását. A kérelmet legalább 3 munkanappal a vizsga előtt be kell nyújtani, ezt követően csak méltánylást érdemlő ok (pl. orvo­silag igazolt betegség, előre nem látott hivatali elfoglaltság) miatt kérheti a vizsga halasztását a vizsgát követő 3 munkanapon belül, hivatalos (pecséttel és aláírással ellátott) igazolás ellenében.

Halasztás egy alkalommal kérhető a megfelelő formanyomtatványon, amely letölthető a [www.pannon-nyelvvizsga.hu](http://www.pannon-nyelvvizsga.hu) internet címről. A vizsgaha­lasztás különeljárási díj (3000 Ft) ellenében történik. **A vizsgahalasztási kérelmet minden esetben a Vizsgaközpontba kell küldeni.**

* 1. Vizsgadíj visszafizetési kérelem

A befizetett vizsgadíj a kitűzött vizsga időpontja előtti 10. naptári napig visszaigényelhető a megfelelő formanyomtatvány kitöltésével, melyet a vizsgázó a Pannon Nyelvvizsgaközpont honlapjáról ([www.pannon-nyelvvizsga.hu](http://www.pannon-nyelvvizsga.hu)) tölthet le.

**Amennyiben a jelentkező már leadta a kiválasztott Vizsgahelyre a jelentkezést, úgy a vizsgadíj visszafizetési kérelmét az aktuális vizsgaidőszak lezárását követően tudjuk továbbítani a Pénzügyi Főosztályra.**

A vizsgadíj 100 %-a az alább felsorolt esetekben igényelhető vissza:

* a megjelölt Vizsgahelyen a vizsgázói létszám nem érte el a 10 főt, a jelentkező pedig nem tudja vállalni a másik Vizsgahelyre való utazást;
* a jelentkező tévedésből kétszer utalta el a vizsgadíjat;
* a jelentkező tévedésből más típusú vizsga díját fizette be, mint amilyenre szeretne jönni (pl. írásbelit fizetett, de szóbeli vizsgára szeretne jönni). Ebben az esetben a különbséget 100%-ban térítjük vissza.

A vizsgadíj 50%-a visszaigényelhető a megfelelő indokolással a Vizsgaközpontvezetőjének jóváhagyásával. Halasztott vizsga esetén a Vizsgaközpont nem térít vissza vizsgadíjat.

# A speciális bánásmódot igénylő személyek vizsgára jelentkezése

Fogyatékkal élő személy – a törvényi megfogalmazás szerint[[1]](#footnote-1) – az a személy, aki tartósan vagy véglegesen olyan érzékszervi, kommunikációs, fizikai, értelmi, pszichoszociális károsodással, illetve ezek bármilyen halmozódásával él, amely a környezeti, társadalmi és egyéb jelentős akadályokkal kölcsönhatásban a hatékony és másokkal egyenlő társadalmi részvételt korlátozza vagy gátolja.

Fogyatékkal élő (pl. siket, sajátos nevelési igényű: továbbiakban SNI) vizsgázóink számára biztosítjuk a megfelelő körülményeket, hogy egyenlő esélyekkel vehessenek részt a nyelvvizsgán (figyelembe véve az egyenlő bánásmódról és az esélyegyenlőség biztosításáról szóló 1998. évi XXVI. törvényt), annak szem előtt tartásával, hogy nem adható felmentés az adott vizsgabizonyítványban megkövetelt készségek mérése és értékelése alól. Ehhez szükséges, hogy a vizsgára jelentkezéskor a fogyatékkal élő személy vagy annak gondviselője jelezze a Vizsgahelyen és a Vizsgaközpontban az adott problémát. Kérelmet kell benyújtani, melyet a vizsgázó a Pannon Nyelvvizsgaközpont honlapjáról ([www.pannon-nyelvvizsga.hu](http://www.pannon-nyelvvizsga.hu)) tölthet le és amelyben a jelentkező/gondviselő megnevezi, milyen képességekre hat ki a fogyatékosság, és a vizsgán milyen feltételeket illetve könnyítéseket kér. A kérelemhez egy érvényes orvosi, vagy pedagógiai szakvéleményt is csatolni kell. A kettőt összevetve a Vizsgaközpont vezetője dönti el, hogy milyen könnyítést engedélyez a vizsgázó számára. Az elbírálásnál a Vizsgaközpont vezetője a következő szabálynak megfelelően dönt. Kihangsúlyozandó, hogy a R. 8. § (2) bekezdés F9 pontjában foglaltak értelmében a Vizsgaközpont a **fogyatékkal élő vizsgázók SNI, fogyatékos** számára a fogyatékosságának megfelelő vizsgakörülményeket teremt az esélyegyenlőség biztosítása érdekében, míg **a beilleszkedési, tanulási, magatartási nehézség** (továbbiakban **BTMN**) esetében **ilyen speciális követelmények nincsenek**.

**Mivel a BTMN nem minősül fogyatékosságnak, ezért a járási szakértői bizottságok által kiállított szakértői véleményekben javasolt kedvezmények a nyelvvizsgáztatás során nem vehetők figyelembe**. A megyei szakértői bizottságok által kiállított szakértői véleményekben javasolt kedvezmények a nyelvvizsgáztatás során akkor vehetők figyelembe, ha a diagnózis sajátos nevelési igényt/fogyatékosságot jelez.

A kérelmeta jelentkezési határidőig kell a Vizsgaközpontnak megküldeni. A kérelem letölthető a Vizsgaközpont honlapjáról ([www.pannon-nyelvvizsga.hu](http://www.pannon-nyelvvizsga.hu)).

A Vizsgaközpont a következő feltételeket biztosítja a fogyatékkal élő vizsgázók számára:

* **Látássérült (gyengénlátó, vak) vizsgázó esetében:**
* A vizsgafeladatok nagyításban történő hozzáférhetőségét, illetve szükség esetén a nem fogyatékkal élő vizsgázókra vonatkozóan megállapított időnél 30%-kal hosszabb időt.
* Amennyiben a vizsgázó igényli, részére az írásbeli vizsgán számítógép használatát tesszük lehetővé. A Vizsgaközpontnak/Vizsgahelynek erre megfelelően ellenőrzött körülményeket kell biztosítania.
* **Hallássérült vizsgázó esetében:**
* Szükség esetén az auditív szövegeket szaktanár olvassa fel, vagy a teremfelügyelő a fogyatékkal élő vizsgázó részére újból lejátssza az auditív szöveget. Mindkét esetben szigorúan ellenőrzött körülményeket kell a Vizsgaközpontnak/Vizsgahelynek biztosítania.
* Szükség esetén a nem fogyatékkal élő vizsgázókra vonatkozóan megállapított időnél 30%-kal hosszabb időt kell biztosítani a vizsgán.
* **Beszédhibás vizsgázó esetében:**
* A szóbeli vizsga beszédkészség vizsgarészén a nem fogyatékkal élő vizsgázók esetében megállapított vizsgaidőnél 30%-kal hosszabb vizsgaidőt kell biztosítani.
* **Diszlexiás, diszgráfiás vizsgázó esetében:**
* A vizsgázónak az írásbeli vizsgán a nem fogyatékkal élő vizsgázókra vonatkozóan megállapított vizsgaidőnél 30%-kal hosszabb vizsgaidőt kell biztosítani.
* Szükség esetén a vizsgázó részére az írásbeli vizsgán számítógép használata engedélyezett.
* Indokolt esetben a helyesírás értékelése alól (abban az esetben, ha nem befolyásolja a tartalmat, illetve nem változtatja meg a szó jelentését) felmentést kaphat a vizsgázó.
* **Mozgáskorlátozott vizsgázó esetében:**
* A vizsgázót olyan terembe kell beosztani, amely kerekesszékkel is jól megközelíthető.

A Vizsgaközpont minden Vizsgahelyén megoldott a mozgáskorlátozottak számára az

akadálymentesítés, így a vizsgázót ezekre a helyekre irányítjuk.

* Lehetővé kell tenni az írásbeli feladatok megoldásához szükséges speciális eszközök

(pl. számítógép) használatát.

* Szükség esetén a nem fogyatékossággal élő vizsgázókra vonatkozóan megállapított

időnél 30%-kal hosszabb időt kell biztosítani a vizsgán.

Amennyiben a vizsgázó olyan súlyos fogyatékkal él, amely ágyhoz köti, a Vizsgaközpont nem zárkózik el attól sem, hogy a vizsgázóhoz irányítsa a vizsgabizottságot, illetve igyekszik megtalálni a megfelelő megoldást, hogy biztosítsa az esélyegyenlőséget az érintett személy számára.

Ezeket az engedményeket leszámítva a fogyatékkal élő vizsgázókra is ugyanazok a szabályok vonatkoznak, mint a többi vizsgázóra.

A Vizsgaközpont igyekszik – a lehetőségeihez mérten – a lehető legjobb körülményeket biztosítani minden egyes vizsgázónak. Speciális esetekben a Vizsgaközpont kikéri a Nyelvvizsgáztatási Akkreditációs Központ véleményét.

# Nyelvenként minimum 10 fő

Az egyes Vizsgahelyek csak minimum 10 jelentkező esetén szerveznek szóbeli vagy írásbeli vizsgát. 10 fő alatti jelentkező esetén a Vizsgahelynek nyilatkoznia kell, hogy megtartja-e a vizsgát. Amennyiben a Vizsgaközpont a vizsgára jelentkezőket másik Vizsgahelyre kell átirányítani, amiről a Vizsgaközpontot tájékoztatni kell. Átirányítás esetén a Vizsgahelynek kötelessége a vizsgázót az átirányítás tényéről értesíteni.

# A szóbeli vizsga beszédkészség részvizsgája

# A szóbeli vizsga menete

* + 1. **Megjelenés a vizsgán**

A jelentkező pontos értesítést kap a vizsga helyszínéről és idejéről (nap, óra, perc). A vizsgázónak kötelessége pontosan megjelenni a vizsga helyszínén. A vizsga időpontja a terembe történő behívást jelenti, ennél a vizsgázónak 20 perccel korábban kell érkeznie, későbbi kezdésre nincs lehetőség. Ha a vizsgázó neki nem felróható ok miatt késik, a Vizsgahelyen haladéktalanul jeleznie kell. (Neki nem felróható ok pl. járatkimaradás, késés a közösségi közlekedésben, amit a vizsgázó hivatalosan igazol.) Ha valaki önhibáján kívül csak késve tud a vizsgán megjelenni, a vizsga napjának végén kap lehetőséget vizsgázni.

A 137/2008. (V.16.) Korm. Rendelet és az Nftv. 107/A. § (8) bekezdése alapján 2018. január 1-től a szóbeli nyelvvizsgáról - a nyelvvizsgázó erre irányuló beleegyezése alapján - hangfelvétel készül. A beleegyezés önkéntes, határozott és megfelelő tájékoztatáson alapul. A hangfelvétel készítése a vizsgázó érdekét szolgálja, mert sikertelen vizsga esetén lehetőséget biztosít arra, hogy a felülvizsgálat során a vizsgázó szóban nyújtott teljesítményét harmadik értékelő újraértékelje. A hangfelvétel készítése diktafonnal történik. A hangfelvételeket az adatkezelésre vonatkozó szabályok betartásával, titkosan kezeljük. Amennyiben a vizsgázó nem járul hozzá a hangfelvétel készítéséhez, visszavonhatatlanul lemond vizsgája újraértékelésének lehetőségéről és a szóbeli vizsgát háromtagú vizsgabizottság előtt kell letennie. A vizsgázónak a Vizsgaközpont honlapjáról ([www.pannon-nyelvvizsga.hu](http://www.pannon-nyelvvizsga.hu)) letölthető Adatvédelmi nyilatkozatot kell kitöltenie. A nyilatkozatot a nyelvvizsgára történő jelentkezéssel együtt, eredeti aláírással kell benyújtani. A hiányosan kitöltött, vagy határidőn túl leadott nyilatkozat érvénytelen.

* + 1. **Személyazonosság megállapítása**

A vizsgázó személyazonosságának megállapítására minden olyan érvényes személyazonosságot igazoló fényképes okmány alkalmas (személyazonosító igazolvány, útlevél, kártya formátumú vezetői engedély), amely hivatalosan igazolja az illető személyazonosságát. Ilyen okmány hiányában a jelentkező nem kezdheti meg a vizsgát. Amennyiben a vizsgáztató nem tudja a bemutatott igazolvány alapján egyértelműen megállapítani a vizsgázó személyazonosságát, másik igazolvány bemutatását kérheti. A nyelvvizsgáról szóló személyes értesítést minden vizsgázónak magával kell hoznia, ennek hiányában a vizsga nem kezdhető meg.

* + 1. **A vizsga időtartama**

Az egynyelvű szóbeli vizsgán felkészülési idő nincs, a vizsga időtartama minden szinten 15 perc.

* + 1. **Segédeszköz használata**

A vizsga során segédeszköz nem használható. Bárminemű segédeszköz használata a vizsga azonnali felfüggesztését vonja maga után.

* + 1. **A terem elhagyása**

A vizsga ideje alatt a termet a vizsgázó nem hagyhatja el, mivel a vizsga időtartama ezt nem indokolja. A terem elhagyása a vizsga befejezését jelenti a vizsgázó számára. Ha a vizsgázó önkényesen a vizsga befejezése előtt hagyja el a termet, ezt jegyzőkönyvileg rögzíteni kell, és a vizsgát fel kell függeszteni.

* + 1. **Rendkívüli esemény**

Ha a vizsga folyamán a vizsgázó bármilyen rendkívüli eseményt észlel, kötelessége azt a Vizsgahely vizsgaszervezőjénél azonnal jelezni. A Vizsgahelynek kötelessége megvizsgálni az esetet, a tényállást írásban rögzíteni, és saját hatáskörben intézkedni.

A vizsga során csalásra gyanút adó magatartás észlelésekor a vizsgáztatónak joga van a vizsgát felfüggeszteni, amiről jegyzőkönyvet kell készíteni.

Amennyiben a vizsga ideje alatt bármilyen nem várt esemény történik (amely nem függ össze a vizsgázó, vagy a vizsgáztatók személyével, sem az adott Vizsgahellyel/Vizsgaközponttal), amely megzavarja a vizsgát, vagy a vizsgázó teljesítményét, a vizsgabizottság/Vizsgahely jegyzőkönyvet készít, amelyet a vizsgázó is aláír. Az adott esetet a Vizsgaközpont kivizsgálja, a vizsgálat eredményéről a vizsgázót a Vizsgaközpont értesíti.

* + 1. **A vizsga befejezése**

A vizsgabizottság az előírt időkeretet betartja, a vizsga hosszabbítására nincs lehetőség, rövidítésére kizárólag a vizsgázó megalapozott kérésére kerülhet sor, és ezt jegyzőkönyvben rögzíteni kell.

* 1. A vizsgázóra vonatkozó szabályok a szóbeli vizsgán
* A vizsgázónak kötelessége a számára kijelölt kezdési idő előtt legalább 20 perccel megjelenni a vizsgán.
* A vizsgázó a jelentkezéskor a jelentkezési lap aláírásával tudomásul veszi a Vizsgaszabályzatban foglaltakat. Online jelentkezés esetén a Vizsgaszabályzat elfogadása nélkül érvénytelen a jelentkezése.
* A vizsgázó a jelentkezés során nyilatkozik szóbeli vizsgájának hangfelvételéről.
* A hangfelvétel kezdetekor bemondja a nevét és a kapott vizsgázói azonosítóját.
* A vizsga megkezdése előtt a vizsgázónak kötelessége személyazonosságát érvényes fényképes személyazonosságot igazoló okmánnyal igazolni (személyazonosító igazolvány, útlevél vagy kártya formátumú vezetői engedély).
* A vizsgázó segédeszközt nem használhat.
* A vizsgázó a mobiltelefonját köteles kikapcsolni.
* A vizsgázónak be kell tartania a kulturált viselkedés alapszabályait.
* A vizsgázó a vizsga ideje alatt nem hagyhatja el a termet.
* Amennyiben a vizsgázó a vizsga ideje alatt etikai vétséget észlel, azonnal köteles jelezni a Vizsgahely vizsgaszervezőjének vagy a Vizsgaközpontnak, mert jogorvoslatra csak akkor van lehetőség, ha az esetről írásos jegyzőkönyv készül.

# A szóbeli vizsga beszédértés részvizsgája

A beszédértés vizsgarész a szóbeli vizsga része.

A szóbeli vizsga akkor sikeres, ha a vizsgázó a bizottság előtti beszédkészség vizsgán és a beszédértés vizsgán is részt vett, és készségenként elérte a minimum 40%-ot, és az összteljesítménye legalább 60%.

* 1. A beszédértés vizsgarész feladatai

A vizsga időtartama: kb. 30 perc

A vizsgázó két szöveget, kétszer hallgat meg hangfelvételről. A szövegek meghallgatása után a vizsgázó a feladatlapon szereplő – a szöveggel kapcsolatos – kérdésekre válaszol, és feleletválasztós tesztet old meg.

A gépi hanghordozón központilag rögzítetten elhangzik, hogy a vizsgán – mindkét szöveg esetében – az első meghallgatás előtt 1 perc áll a vizsgázók rendelkezésére a feladat átolvasására, illetve az első meghallgatás után 2 perc, a második meghallgatás után 3 perc áll a vizsgázók rendelkezésére a válaszok beírására. A vizsgázó rövid, maximum 6 szavas válaszokat adhat az első feladatban megfogalmazott kérdésekre, míg a második feladat feleletválasztós teszt. A gépi hanghordozó elindítása után a hanganyag folyamatosan megy, megállítani nem lehet, a későn jövők a terembe nem léphetnek be. Az elkésett vizsgázónak nincs lehetősége később, vagy más időpontban letenni a vizsgát, és ebben az esetben, az esetleg addig teljesített beszédkészség (szóbeli) vizsgarész eredményét is elveszíti.

**6.2. A vizsga menete**

**6.2.1. Megjelenés a vizsgán**

A vizsgázó pontos értesítést kap a vizsga helyszínéről, idejéről (nap, óra, perc). A vizsgázó köteles pontosan megjelenni a vizsga helyszínén. A vizsga időpontja a vizsga kezdetét jelenti, ennél 20 perccel korábban kell érkeznie. Későbbi kezdésre nincs lehetőség. Ha a vizsgázó neki nem felróható ok miatt késik, azonnal köteles jelezni a Vizsgahelyen.

**6.2.2. A vizsga kezdése**

A vizsgaanyagokat a Vizsgaközpont a Magyar Posta szolgáltatásait igénybe véve a vizsga napján juttatja el a Vizsgahelyre, az alábbiak szerint.

A vizsgaanyagokat postán maradó csomagként küldjük, melyeket a vizsga napján reggel kell a Vizsgahely megbízottjának a postán átvennie, és a vizsga helyszínére szállítania.

A Vizsgahelyszínen a zárt csomagot a Vizsgahely vezetője, vagy megbízott munkatársa bontja ki, és szedi szét termenként. A termekben a vizsgacsomagok biztonságos kibontásáról jegyzőkönyvet („Ez bontandó először”) kell készíteni, amelyben rögzíteni kell

* a felbontás helyét, időpontját,
* a csomag sértetlen, vagy sérült, felbontott állapotát.

A vizsgák megkezdése előtt a vizsgateremben a teremlista első és utolsó vizsgázójával (ha nem jelent meg, akkor értelemszerűen a következő vizsgázóval) kell aláíratni az „Ez bontandó először” borítékban lévő jegyzőkönyvet.

Ezt követően kerülhet sor a csomag kibontására.

A vizsga ideje alatt legalább két teremfelügyelő tartózkodik a teremben.

A teremfelügyelők a vizsga elején ismertetik a Vizsgaközpont által kiadott nyitószöveg alapján a legfontosabb információkat a vizsgáról, segítséget nyújtanak az azonosító lapok, illetve a feladatlap fejlécének kitöltésében, valamint ellenőrzik, hogy minden feladatlap hiánytalanul rendelkezésre áll-e.

**6.2.3. Személyazonosság megállapítása**

A vizsgát csak személyazonosságának megállapítása után kezdheti meg a vizsgázó. A vizsgázó személyazonosságának megállapítására minden olyan érvényes fényképes személyazonosságot igazoló okmány alkalmas (személyazonosító igazolvány, útlevél, kártya formátumú vezetői engedély), amely hivatalosan igazolja az illető személyét. Hivatalos okmány hiányában a vizsgázó nem kezdheti meg a vizsgát. Amennyiben a teremfelügyelő nem tudja a bemutatott igazolvány alapján egyértelműen megállapítani a vizsgázó személyazonosságát, másik igazolvány bemutatását kérheti.

**6.2.4. Segédeszköz használata**

A vizsga során segédeszköz nem használható. Bárminemű segédeszköz használata a vizsga azonnali felfüggesztését vonja maga után.

* + 1. **A terem elhagyása**

A vizsga ideje alatt a termet a vizsgázó nem hagyhatja el, a vizsga időtartama ezt nem indokolja. A terem elhagyása a vizsga befejezését jelenti a vizsgázó számára. Ha a vizsgázó a vizsga befejezése előtt önkényesen elhagyja a termet, ezt jegyzőkönyvileg rögzíteni kell, és a vizsgáját fel kell függeszteni.

* + 1. **Rendkívüli esemény**

Ha a vizsga folyamán a vizsgázó bármilyen rendkívüli eseményt észlel, ezt azonnal jeleznie kell a Vizsgahely vizsgaszervezőjének, aki köteles megvizsgálni az esetet, a tényállást írásban rögzíteni, és saját hatáskörben intézkedni.

# Írásbeli vizsga

7.1. Feladatsorok készítése

A feladatsorokat a Pannon Nyelvvizsgaközpont Vizsgafejlesztő Bizottsága végzi, amely öt angol nyelvtanárt foglal magában, élén a szakcsoportvezetővel.

A feladatok kidolgozásakor szem előtt tartják a vizsgaspecifikációban leírtakat. A feladat- összeállítás egyes szakaszaiban a bizottság tagjai egymással konzultálnak, és megvitatják az addig elvégzett munka minőségét. A kész feladatsorokat a szakcsoportvezető ellenőrzi, és az ellenőrzött anyagot anyanyelvi lektorral felülvizsgáltatja, majd továbbadja a Vizsgaközpont vezetőjének utolsó ellenőrzésre. Miután a vezető is jóváhagyta a feladatokat, a Vizsgaközpont próbateszteli azokat. A megírt próbateszt-feladatlapok eredményének statisztikájából jól megállapítható a feladatok megbízhatósága, valamint az is, hogy valóban megfelelnek-e a mért szintnek. Amennyiben a feladatsor módosítást igényel, a Vizsgafejlesztő Bizottság újból összeül, és a szükséges módosításokat elvégzi.

* 1. A vizsga menete
     1. **A vizsga ideje**

Az írásbeli vizsgát minden Vizsgahelyen a Pannon Nyelvvizsgaközpont által meghatározott időpontban kezdik, ez minden esetben délelőtt kilenc óra. A Vizsgahelyek ettől maximum   
+/- 30 perccel térhetnek el.

A teremfelügyelők a Vizsgahely megbízottjai, akik a Vizsgaközpont által előzetesen szervezett képzésen részt vettek, ahol a vizsga menetével és a szabályokkal megismerkedtek. A vizsgával kapcsolatban titoktartásra kötelezettek. Az írásbeli vizsgán a teremfelügyelők felelnek a szabályok betartásáért. A teremfelügyelők semmiféle szakmai felvilágosítással nem szolgálhatnak a vizsgázó számára, és bármilyen szabálytalanság észlelésekor kötelesek a vizsgázót a vizsga alól felfüggeszteni. Minderről jegyzőkönyvet vesznek fel, és azt a Vizsgaközpontba eljuttatják.

* + 1. **Megjelenés a vizsgán**

A vizsgázónak az írásbeli nyelvvizsga megkezdése előtt 30 perccel kell megjelennie a vizsga helyszínén. A vizsgázónak gondoskodnia kell kék tollról, mert csak tintával írt feladatlap fogadható el.

A vizsgázó az írásbeli vizsgára valamelyik hivatalos érvényes fényképes személyazonosságot igazoló okmányát (személyazonosító igazolvány, útlevél, kártya formátumú vezetői engedély) hozzá magával; ennek bemutatásával juthat be a terembe, ahol a teremfelügyelő által kijelölt helyet elfoglalva vizsgázhat. Ha a vizsgázó neki nem felróható ok miatt késik, azonnal köteles jelezni ezt a Vizsgahelyen. (Neki nem felróható ok pl. járatkimaradás, vagy késés a közösségi közlekedésben, amit a vizsgázó hivatalosan igazol. Saját felelősségre legfeljebb 20 perces későbbi kezdés engedélyezhető, de a vizsga ideje nem hosszabbítható, és ez a vizsgaeredmény megállapítását nem befolyásolja.)

* + 1. **Személyazonosság megállapítása**

A vizsgát csak a személyazonosságának igazolása után kezdheti meg a vizsgázó. A vizsgázó személyazonosságának igazolására minden olyan érvényes, fényképes személyazonosságot igazoló okmány alkalmas (személyazonosító igazolvány, útlevél, kártya formátumú vezetői engedély), amely hivatalosan igazolja az illető személyazonosságát. Hivatalos okmány hiányában a vizsgázó nem kezdheti meg a vizsgát. Amennyiben a teremfelügyelő a bemutatott igazolvány alapján nem tudja egyértelműen megállapítani a vizsgázó személyazonosságát, másik igazolvány bemutatását kérheti.

* + 1. **A vizsga kezdése**

Az írásbeli vizsgaanyagokat a Vizsgaközpont a Magyar Posta szolgáltatásait igénybe véve a vizsga napján juttatja el a Vizsgahelyre, az alábbiak szerint.

A vizsgaanyagokat postán maradó csomagként küldjük, melyeket a vizsga napján reggel kell a Vizsgahely megbízottjának a postán átvennie, és a vizsga helyszínére szállítania.

A vizsgahelyszínen a Vizsgahely vezetője, vagy megbízott munkatársa bontja ki, és szedi szét termenként a zárt csomagot. A termekben a vizsgacsomagok biztonságos kibontásáról jegyzőkönyvet („Ez bontandó először”) kell készíteni, amelyben rögzíteni kell

* a felbontás helyét, időpontját,
* a csomag sértetlen, vagy sérült, felbontott állapotát.

A vizsgateremben a vizsgák megkezdése előtt a teremlista első és utolsó vizsgázójával (ha nem jelent meg, akkor értelemszerűen a következő vizsgázóval) alá kell íratni az „Ez bontandó először” borítékban lévő jegyzőkönyvet.

Ezt követően kerülhet sor a csomag kibontására.

A vizsga ideje alatt legalább két teremfelügyelő tartózkodik egy teremben.

A teremfelügyelők a vizsga elején ismertetik a Vizsgaközpont által kiadott nyitószöveg alapján a legfontosabb információkat a vizsgáról, segítséget nyújtanak az azonosító lapok, illetve a feladatlap fejlécének kitöltésében, valamint ellenőrzik, hogy minden feladatlap hiánytalanul rendelkezésre áll-e.

* + 1. **A vizsga időtartama**

A felügyelők a nyitószöveg elhangzása után indítják a tényleges vizsgát, és kezdik mérni az időt. A vizsga kezdetének és befejezésének időpontját felírják a táblára.

**A megoldásokat a feladatokhoz tartozó megoldólapra kell írni**, **csak a megoldólapra írt megoldásokat** **fogadjuk el**.

Az írásbeli vizsga ideje összesen:

**Egynyelvű vizsgán**:

B1 szinten 50+50 perc,

B2 szinten 50+65 perc,

C1 szinten 60+75 perc

Az írásbeli vizsga írott szöveg értése (első három feladat) vizsgarészéhez szótár nem használható.

A vizsgázó az első három feladatot meghatározott idő alatt teljesíti, a hátralevő feladatok megoldásakor az idejét saját belátása szerint osztja be.

A második vizsgarészhez (íráskészség feladatok) szótár használható.

* + 1. **A személyazonosság ellenőrzése**

A teremfelügyelők a vizsga ideje alatt ellenőrzik, hogy a személyazonosságot igazoló okmányon és az azonosító lapon lévő adatok, illetve az aláírás megegyeznek-e. (Amennyiben a terem elhelyezkedése nem teszi lehetővé a vizsga ideje alatt történő ellenőrzést, akkor ezt szúrópróbaszerűen kell megtenni, majd lezárják a kis borítékokat.)

* + 1. **Segédeszközök használata**

A vizsga megoldásához minden, könyvkiadó által kiadott egynyelvű és kétnyelvű szótár – minden típusból 1-1 példány (1 db egynyelvű és 1-1 db idegennyelv-magyar, illetve magyar-idegennyelv) – nyújthat segítséget. Kizárólag nyomtatott szótár használható, **amelyről a vizsgázó gondoskodik**. A teremfelügyelők a vizsga megkezdése előtt megkérik a vizsgázókat, ellenőrizzék, hogy a szótárakban ne maradjon semmiféle papír, illetve feljegyzés. A felügyelők a vizsga során a szótárakat is ellenőrzik. Bármilyen más segédeszköz, ill. digitális eszköz használata tilos.

Az írásbeli feladatlapon a vizsgázók **kék tollal** dolgozhatnak, a javítás során a ceruzával írott megoldásokat a javítók nem veszik figyelembe. Továbbá nem veszik figyelembe a borítólapra, vagy a szövegértésnél a feladatlapra írt megoldásokat. A vizsgázók a feladatlap írása során hibajavítót nem használhatnak, a javításaikat egyértelműen, áthúzással kell jelölni.

* + 1. **A terem elhagyása**

Az írásbeli vizsga során a vizsgázó a termet csak kivételes esetben, rövid időre, engedéllyel hagyhatja el. A vizsgázó a feladatlapját és a személyazonosságát igazoló okmányát leadja a teremfelügyelőnek, aki a terem elhagyásának és a terembe történő visszaérkezésnek az idejét rögzíti. A Vizsgaközpont a vizsgafeladatlapok leadása után összegzi a jegyzőkönyveket, hogy kik és mennyi időre hagyták el a termet. Az utolsó 20 percben a termet nem lehet elhagyni. A vizsgázó a vizsgával kapcsolatos dokumentumot nem vihet ki a teremből.

* + 1. **Rendkívüli esemény**

Ha a vizsgázó bármilyen rendkívüli eseményt észlel, kézfeltartással jelez a teremfelügyelőnek. A teremfelügyelő az esetet köteles megvizsgálni, és ezután érdemben dönteni, esetlegesen az esetről jegyzőkönyvet készíteni.

Amennyiben a vizsga ideje alatt bármilyen nem várt esemény történik (mely nem függ össze a vizsgázó, vagy a teremfelügyelő személyével, sem az adott Vizsgahellyel/Vizsgaközponttal), amely megzavarja a vizsgát, vagy a vizsgázó teljesítményét, a Vizsgahely jegyzőkönyvet készít, amit a vizsgázó is aláír. Az adott esetet a Vizsgaközpont köteles kivizsgálni, és szükség esetén új vizsgaidőpontot kijelölni.

Ha a vizsgázó viselkedése bármilyen formában csalás (pl. puskázás, beszélgetés, vagy bérvizsgázás) gyanújára adhat okot, a teremfelügyelő köteles a vizsgázót felfüggeszteni, és az esetről jegyzőkönyvet készíteni.

* + 1. **A vizsga befejezése**

A teremfelügyelők felhívják a vizsgázók figyelmét arra, hogy már csak 30, 10, 5 perc áll rendelkezésükre a vizsgára. A rendelkezésre álló idő lejártakor a teremfelügyelők utasítására a vizsgázó köteles a tollát letenni, és a helyén maradva átadni feladatlapját a teremfelügyelőnek. A teremfelügyelők megszámolják a feladatlapokat, a vizsgázó a termet csak ezután hagyhatja el. A vizsgával kapcsolatos dokumentumot a teremből kivinni tilos.

A vizsgázóra vonatkozó szabályok az írásbeli és a beszédértés vizsgán

* A vizsgázó köteles a számára megadott kezdési idő előtt legalább 30 perccel megjelenni a vizsgán.
* A vizsga megkezdése előtt a vizsgázó köteles személyazonosságát érvényes fényképes személyazonosságot igazoló okmánnyal igazolni (személyazonosító igazolvány, útlevél, kártya formátumú vezetői engedély). Amennyiben a teremfelügyelő a bemutatott igazolvány segítségével nem tudja egyértelműen megállapítani a vizsgázó személyazonosságát, másik igazolvány bemutatását kérheti.
* Az azonosító lap kitöltése után a vizsgázó a kis borítékot és a személyazonosságát igazoló okmányát a vizsga végéig köteles az asztalra kihelyezve tartani.
* A vizsgázó az írásbeli vizsgára kék tollat, illetve nyomtatott (egynyelvű/kétnyelvű) szótárt hozhat be. Ezek hiányát a vizsgán a Vizsgaközpont/Vizsgahely nem tudja, és nem is köteles pótolni.
* A nyomtatott szótár semmilyen egyéni bejegyzést nem tartalmazhat.
* A vizsgázó a mobiltelefonját köteles kikapcsolni.
* A vizsgázónak be kell tartania a kulturált viselkedés alapszabályait.
* A vizsgázó a vizsga ideje alatt kizárólag abban az esetben hagyhatja el a termet rendkívüli ok miatt, ha a fényképes személyazonosságát igazoló okmányát, és a vizsgafeladatlapát leadja a teremfelügyelőnek. A termet elhagyó vizsgázót az egyik teremfelügyelő kikíséri, amennyiben a Vizsgahely nem biztosít folyosóügyeletet.

Az írásbeli és beszédértés feladatlapok javítása

A vizsgát követően a feladatlapok a Vizsgaközpontba kerülnek, a Vizsgahelyeknek az üres feladatlapokról is el kell számolniuk. Minden megírt feladatlap kap egy kódszámot, az üres feladatlapok pedig megsemmisítésre kerülnek.

A titkosított feladatlapok javítását a Vizsgaközpont által megbízott, gyakorlott javító tanárok végzik, egymástól függetlenül.

Az egységes szempontok szerinti javítás érdekében a javító tanárok elvégzik a standardizálási folyamatot, és ez alapján állapodnak meg az adott vizsgára vonatkozó javítási irányelvekben, és konszenzusos alapon megegyeznek az esetleges megoldások szubjektív értékelésének határaiban (mi az, ami még elfogadható, és mi az, ami már nem fogadható el). A javítási jeleket közös megegyezés alapján, egységesen használják.

A vizsgajavítóknak online pontozólapon kell feltüntetniük az egyes kódszámhoz tartozó pontszámot. Minden feladatot két vizsgajavító javít egymástól függetlenül. Szükség esetén harmadik javító munkáját is bevonjuk. Az egyes feladatok pontértékeit, illetve a feladatlap összpontszámát a feladatlap kódszámával ellátott jegyzőkönyvön rögzítjük. Az összesített jegyzőkönyveket a Nyelvvizsgabizottság kettő tagja hagyja jóvá az aláírásával.

A Vizsgaközpont munkatársai a hitelesített jegyzőkönyv alapján dolgozzák fel az eredményeket, és rögzítik a pontszámokat a vizsgázókról készített számítógépes adatbázisban.

A kis borítékok felbontására csak ebben a periódusban kerül sor, így azonosítják a kódszámokat a vizsgázókkal.

A vizsgák eredményének rögzítését csak a Vizsgaközpont által megbízott munkatársak végezhetik, mások semmilyen formában nem férhetnek hozzá az adatállományhoz.

# Az eredmény közlése, a megtekintés és a felülvizsgálat szabályozása

* 1. Eredményközlés

A vizsga sikerességének feltétele a készségenkénti minimum 40%-os eredmény mellett az összpontszám 60%-ának elérése. 2018. április 1-től bevezettük a komplex értékelési rendszert, melynek lényege, hogy komplex vizsgára történő jelentkezés esetén a kompenzációs eljárást alkalmazzuk, tehát ha valamelyik készség különösen magas teljesítése mellett egy másik készségben a vizsgázó kissé alulteljesít, de a 40%-ot eléri, a vizsgát sikeresnek tekintjük, amennyiben az összteljesítménye eléri a 60%-ot. Kizárólag komplex vizsgára történő jelentkezés esetén érvényes. Egy vizsgaidőszakra, de külön leadott írásbeli és szóbeli jelentkezés nem számít komplex vizsgajelentkezésnek, ebben az esetben nem alkalmazható a komplex értékelés.

A vizsgák eredményéről a vizsgázó az írásbeli és a beszédértés vizsgát követő 10-15 munkanap elteltével a Vizsgaközpont honlapjáról ([www.pannon-nyelvvizsga.hu](http://www.pannon-nyelvvizsga.hu)) az értesítőben kapott kódszám segítségével értesülhet. Az eredményközlés időpontját a honlapon közzétesszük. Amennyiben a vizsgázó eredményéről külön értesítést kér, jeleznie kell emailben a Vizsgaközpont felé a vizsgák megkezdése előtt ([pannon.nyelvvizsga@uni-pannon.hu](mailto:pannon.nyelvvizsga@uni-pannon.hu)). A vizsgázó a sikeres vizsgáról szóló bizonyítványát a Vizsgahelyen veheti át az eredmények közzétételétől számított 4-6 héten belül. Azon vizsgázók számára, akik komplex vizsgára jelentkeztek, de csak részvizsgájuk lett sikeres, ez az idő 6-8 hétre tolódhat ki.

A szóbeli vizsga eredményét a vizsgázó a terem ajtajára kifüggesztett kiírólapról (amelyen a vizsgázó titkos kódja, ill. elért pontszáma szerepel, személyes adatai nem) a vizsgát követően tájékoztató jelleggel megtudhatja. A hivatalos eredményeket a Vizsgaközpont, azok feldolgozása után, az írásbeli vizsga eredményeivel együtt a Vizsgaközpont hivatalos honlapján ([www.pannon-nyelvvizsga.hu](http://www.pannon-nyelvvizsga.hu)) teszi közzé. A vizsgázó a sikeres vizsgáért járó bizonyítványt az eredmények közzétételétől számított 4-6 héten belül a Vizsgahelyen veheti át. Azon vizsgázók számára, akik komplex vizsgára jelentkeztek, és csak egy részvizsgájuk lett sikeres, ez az idő 6-8 hétre tolódhat ki.

Amennyiben a vizsgázónak nincs lehetősége eredményeit a honlapon lekérdezni, a Vizsgahelyen kérhet tájékoztatást, ahol bármely érvényes fényképes személyazonosságot igazoló (személyazonosító igazolvány, útlevél, kártya formátumú jogosítvány) bemutatása után információt kap az általa elért eredményről. Telefonon nem adható tájékoztatás az eredményekről.

* 1. Bizonyítvány

A Vizsgaközpont a sikeres vizsgáról kiállított bizonyítványokat a vizsgát követő legkésőbb nyolcadik héten eljuttatja a Vizsgahelyekre. Azután a bizonyítványok eljuttatása a vizsgázókhoz, vagy a személyes átadás biztosítása az adott Vizsgahely felelőssége.

Amennyiben a vizsgázó az adataiban található elírásokat, hibákat nem jelzi a Vizsgahelynek és a bizonyítványába hibás adatok kerülnek, a bizonyítvány újranyomtatásának költsége a vizsgázót terheli. A bizonyítvány újranyomtatásának költsége 2500 Ft.

* 1. A feladatlapok megtekintése

Az eredmények feltöltésével egyidejűleg a dolgozatok megtekintésére kitűzött időpontok is felkerülnek a honlapra. Ezt az időpontot a Vizsgaközpont jelöli ki. Az eredmény közlésétől számított 15 naptári napon belül kerül sor a megtekintésre. A megtekintésre előre be kell jelentkezni személyesen, telefonon, vagy emailben, legkésőbb a megtekintés napját megelőző munkanap 12:00 óráig.

A vizsgázónak – előzetes bejelentkezés után – joga van a Pannon Nyelvvizsgaközpont épületében (8200 Veszprém, Wartha Vince u. 1.) – az arra a célra kijelölt helyiségben – minden írásban teljesített nyelvvizsga-feladatát, valamint beszédkészség teljesítményének értékelését megtekinteni és a hangfelvételt meghallgatni, amihez a Vizsgaközpont által kiadott értékelési útmutatót igénybe veheti. A vizsgázó a rendelkezésre álló 45 perc alatt saját megoldásairól kézzel másolatot készíthet a Vizsgaközpont által rendelkezésére bocsátott lepecsételt papírra. A vizsgázó a dolgozatáról és a hangfelvételről semmilyen más módon másolatot nem készíthet. Igény esetén egy javító tanárral konzultálhat a vizsgázó, mely lehetőség a Vizsgaközpont által megszabott díj (2500 Ft) befizetése után vehető igénybe. A kiskorú vizsgázót törvényes gondviselője (szülő vagy gyám) elkísérheti a megtekintésre. A megtekintést követően a vizsgázónak a helyszínen joga van felülvizsgálatot kérelmezni, melyet a Vizsgaközpont által kiadott formanyomtatvány segítségével tehet meg. A kérelem a Vizsgaközpont honlapjáról (www. pannon-nyelvvizsga.hu) letölthető.

* 1. Jogorvoslat

**Írásbeli, beszédkészség és beszédértés vizsga felülvizsgálata**

* A vizsgázónak az eredmények közzétételétől számított **15 naptári napon** belül joga van a megtekintési kérelem mellett, illetve attól függetlenül, dolgozatának felülvizsgálatát kérelmezni a vizsga értékelésére, jogszabálysértésre, vagy az eredményszámításban mutatkozó számolási hibára történő hivatkozással.
* A 137/2008. (V.16.) Kormányrendelet 2011. március 27-én hatályba lépett módosítása értelmében amennyiben a vizsgázó a felülvizsgálati kérelemben harmadik értékelő által történő újraértékelést kér, a felülvizsgálat díjköteles, melynek díja az írásbeli és beszédkészség részvizsga esetén a vizsgadíj 25%-a, beszédértés részvizsga esetén a vizsgadíj 15%-a.
* A felülvizsgálati kérelmet a vizsgázónak 15 naptári napon belül kell eljuttatni a Vizsgaközpontba. A kérelmet postai úton 15 naptári napon belüli feladási dátummal, ezzel párhuzamosan 15 naptári napon belül (legkésőbb a 15. naptári napon) emailben vagy faxon is el kell juttatni a Vizsgaközpontba. A vizsgázó egy erre a célra létrehozott, a Vizsgaközpont honlapján ([www.pannon-nyelvvizsga.hu](http://www.pannon-nyelvvizsga.hu)) közzétett formanyomtatványt tölt ki és juttat el a Vizsgaközpontnak, melyben dolgozatának felülvizsgálatát kéri, és kérését megindokolja.
* Amennyiben a felülvizsgálati kérelem nem érkezik be a Vizsgaközpontba a jogszabályban leírt 15 naptári napon belül (a postán küldött felülvizsgálati kérelem előterjesztésének időpontjaként a postára adás napját tekintjük), akkor nem áll módunkban a kérelmet elbírálni, ebben az esetben erről végzést küldünk a vizsgázónak.
* A Vizsgaközpont vezetője a felülvizsgálati kérelem tárgyában annak beérkezését követő naptól számított 15 naptári napon belül hozza meg döntését, és erről a vizsgázót értesíti. A vizsgázó a felülvizsgálati kérelem tárgyában hozott döntés közlésétől számított 15 naptári napon belül a döntés ellen az Oktatási Hivatalhoz címzett, de a Vizsgaközponthoz benyújtandó panasszal élhet jogszabálysértésre, vagy az eredményszámításban mutatkozó számolási hibára történő hivatkozással.
* Amennyiben a vizsgázó számára pozitív döntés születik, a Vizsgaközpont kérelmezi a bizonyítvány kiállítását.
* A felülvizsgálati kérelemben a vizsgázó számolási hibára is hivatkozhat. Amennyiben a vizsgázó erre hivatkozik, a felülvizsgálatnak ezen módja térítésmentes. A Vizsgaközpont ebben az esetben felülvizsgálja a kért vizsgarészt, és amennyiben valóban számolási hiba történt, és a vizsgázó számára pozitív döntés születik, a Vizsgaközpont kérelmezi a bizonyítvány kiállítását.
* Amennyiben a vizsgázó jogszabálysértésre hivatkozik, a felülvizsgálatnak ezen módja térítésmentes. A Vizsgaközpont ebben az esetben felülvizsgálja a kért vizsgarészt, és amennyiben a vizsgázó számára pozitív döntés születik, a Vizsgaközpont kérelmezi a bizonyítvány kiállítását.
* Szóbeli vizsga esetén a vizsgázó teljesítményének értékelésére, vagy jogszabálysértésre vonatkozóan élhet a panasz benyújtásának lehetőségével.
* Jogorvoslatra abban az esetben van lehetőség, ha a szóbeli vizsga beszédértés vizsgarészén hangfelvétel készült a vizsgázó előzetes hozzájárulása alapján. Amennyiben a vizsgázó nem járult hozzá a hangfelvétel készítéséhez, a Vizsgaközpont nem tud jogorvoslati lehetőséget biztosítani.

# Vizsgacsalások és bérvizsgázások kiküszöbölésére szolgáló óvintézkedések

A Vizsgaközpont igyekszik teljes mértékben kiszűrni és megakadályozni a vizsgacsalásokat. A Vizsgaközpont a vizsgaszabályzatban meghatározza, hogy milyen következményekkel kell számolnia annak a vizsgázónak, aki megsérti a vizsgaszabályzatban foglaltakat, illetve csal a vizsgán (pl. puskázás, bérvizsgázó alkalmazása). Szabálysértés, vagy annak gyanúja esetén a Vizsgaközpont kivizsgálja az ügyet a Vizsgahely bevonásával. Minderről pontos jegyzőkönyv készül. A vizsgálat eredményéről a vizsgázó tájékoztatást kap.

Az írásbeli és a beszédértés vizsgán a teremfelügyelők a felelősek a szabályok betartásáért.

Az írásbeli és a beszédértés vizsgán tetten ért, egyértelmű vizsgacsalás esetében a teremfelügyelő jegyzőkönyvben rögzíti az esetet és a vizsgázót azonnali hatállyal felfüggeszti. A felfüggesztési jegyzőkönyvet a vizsgázónak is alá kell írnia. A jegyzőkönyvet a Vizsgaközpontba el kell juttatni. Szükség esetén a Vizsgaközpont a vizsgát követően megfelelő szakember (írásszakértő), vagy hivatalos szervek (rendőrség) segítségével jár el pl. tetten ért bérvizsgázó esetében. A teremfelügyelők semmiféle szakmai felvilágosítással nem szolgálhatnak a vizsgázóknak.

A beszédkészség vizsga során, amennyiben a vizsgabizottság szabálysértést észlel (pl. meg nem engedett technikai eszköz használata, más személy megjelenése a vizsgán), a vizsga nem értékelhető. Az esetről a vizsgabizottságnak jegyzőkönyvet kell készítenie, amelyet a vizsgázónak is alá kell írnia.

A Vizsgaközpont a vizsgacsaláson ért vizsgázó aktuális vizsgaeredményét érvényteleníti; amennyiben a későbbiekben hasonló incidensre kerül sor, akkor a Vizsgaközpont véglegesen kizárja a vizsgázót a Pannon nyelvvizsga letételének lehetőségéből.

Amennyiben a Vizsgaközpont bármely munkatársával szemben felmerül a gyanú, hogy etikai vétséget követett el, a Vizsgaközpont kivizsgálja az ügyet, és az esetről jegyzőkönyvet készít. Amennyiben arra derül fény, hogy bármely munkatárs valóban etikátlanul járt el, ez a Pannon Nyelvvizsgarendszerben történő munkájának megszüntetését jelentheti.

A vizsgázó a vizsga során tapasztalt sérelmeivel kapcsolatban közvetlenül a vizsga után a helyszínen panasszal élhet, amit jegyzőkönyvben kell rögzíteni, és a Vizsgaközpontnak továbbítani. Kizárólag ebben az esetben tud a Vizsgaközpont jogorvoslattal élni. Utólagos panaszokat a Vizsgaközpont nem vizsgál ki.

# A dokumentumok kezelése

* 1. Titkosítás

A Vizsgaközpont a vizsgázó minden adatát titkosan kezeli. A vizsgázó kap egy kódszámot, amelynek segítségével azonosítható, és amely segítségével az eredményeiről is tájékozódhat.

Az értékelt dolgozatokat a jegyzőkönyvekkel és az adatlapot tartalmazó kisborítékokkal együtt a Vizsgaközpontban tároljuk. A dolgozatokhoz kizárólag a Vizsgaközpont közvetlen munkatársai, illetve hivatalos engedéllyel rendelkező személyek férnek hozzá.

Minden, a vizsgához kapcsolódó dokumentációt csak a vizsgázó és a Vizsgaközpont munkatársai tekinthetnek meg a megtekintés alkalmával. A vizsgázó adatait hivatali szerv részére csak hitelesített engedély felmutatása esetén adja ki a Vizsgaközpont.

* 1. A vizsgadokumentumok archiválása

A dolgozatokat, valamint a vizsgához kapcsolódó minden dokumentációt a Vizsgaközpont 3 évig őrzi a Vizsgaközpont épületében lévő, jól zárható szekrényekben, az erre a célra berendezett termekben. 3 év elteltével a dokumentumok hivatalos úton megsemmisítésre kerülnek. Ez alól kivételt képeznek a vizsgázói azonosító lapok, melyeket 2016. óta megőrzünk.

A dolgozatokhoz kizárólag a Vizsgaközpont közvetlen munkatársai, illetve hivatalos engedéllyel rendelkező személyek férnek hozzá.

# Záró rendelkezések

A nyelvvizsgáztatás jelen szabályzatban rögzített munkaszervezési, minőségbiztosítási, továbbá biztonsági előírásait valamennyi Vizsgahelyen érvényesíteni kell.

# Vonatkozó jogszabályok

137/2008. Kormányrendelet 3. § (1)

137/2008. Kormányrendelet 4. § (1) – Polgári Törvénykönyvről szóló 1959. évi IV. törvény 685. § b) pontja

137/2008. Kormányrendelet 4. § (3)

Az 1998. évi XXVI. Törvény: A fogyatékkal élő személyek jogairól és esélyegyenlőségük biztosításáról

141/2000. (VIII. 9.) Kormányrendelet a súlyos fogyatékosság minősítésének és felülvizsgálatának, valamint a fogyatékossági támogatás folyósításának szabályairól.

1992. évi LXIII. Törvény

1. 1998. évi A fogyatékos személyek jogairól és esélyegyenlőségük biztosításáról szóló XXVI. törvény [↑](#footnote-ref-1)